open-index/open-wikipedia-markdown huggingface dataset:
איוואן באליו

**איוואן בַּאלִיוּ קאמפני** (באלבנית: **Iván Balliu Campeny**; נולד ב-1 בינואר 1992) הוא כדורגלן אלבני המשחק בעמדת המגן הימני בראיו ואייקאנו מהלה ליגה ובנבחרת אלבניה.

## קריירה
### ברצלונה
באליו, נולד בקאלדס דה מלאוייה, שבז'ירונה, קטלוניה לאב אלבני ולאם ספרדייה. באליו הצטרף למערכת הנוער של ברצלונה ב-2004, בגיל 12. הוא ערך את הופעת הבכורה שלו בבוגרים בעונת 2010/11, בליגה השנייה, ושיחק שני משחקים עם קבוצת המילואים, ופתח נגד ג'ירונה בניצחון חוץ 2–0. באותה שנה, היה גם הקפטן של קבוצת הנוער, שזכתה בטרבל.

### ארוקה
ב-30 במאי 2013 חוזהו של באליו עם ברצלונה הסתיים, והמועדון החליט להודיע לו על עזיבתו הצפויה. חודש לאחר מכן, הוא חתם בארוקה מהליגה הפורטוגלית על חוזה לשתי עונות, וערך את הופעת הבכורה שלו בליגת העל הפורטוגלית ב-1 בספטמבר בניצחון ביתי 0–1 נגד ריו אבה, ושיחק את כל 90 הדקות.

### מץ
ב-17 ביולי 2015, באליו הצטרף למועדון הצרפתי מץ, וחתם על חוזה לשנתיים. הוא כבש את שערו הראשון ככדורגלן מקצועי ב-16 באוקטובר של אותה השנה, ועזר לקבוצתו המארחת לחזור מפיגור לתיקו 2-2 עם קלרמון פוט.

לאחר ששיחק 24 משחקים בעונתו הראשונה כדי לעזור לקבוצתו לחזור לליג 1 לאחר ירידה בעונה הקודמת, המשחק הראשון של באליו בליגה הראשונה היה ב-13 באוגוסט 2016, בניצחון ביתי 3–2 על ליל, מה שהיה נחשב אז לניצחון ענק של מץ בחזרתה לליגה, ובאליו היה חלק גדול מההפתעה הזו.

### אלמריה
ב-12 באוגוסט 2019, באליו הסכים לחזור לספרד וחתם על חוזה לשנתיים עם אלמריה מהליגה הספרדית השנייה. הוא כבש את שערו הראשון בארץ הולדתו ב-7 במרץ 2020, ועזר למארחים להביס את דפורטיבו לה קורוניה 4–0, שוב, ניצחון גדול של אלמריה באותה תקופה.

### ראיו ואייקאנו
באליו חתם באחת מהעולות החדשות ללה ליגה, ראיו ואייקאנו ב-14 ביולי 2021, על חוזה לשנתיים. הוא ערך את הופעת הבכורה שלו בקריירה בלה ליגה ב-15 באוגוסט בגיל 29, כששיחק את כל המשחק, כשקבוצתו הובסה 3–0 בסביליה לקבוצה המקומית. השער הראשון שלו בקריירה בלה ליגה הגיע ב-9 בינואר, כאשר סגר את ה-1–1 בבית מול ריאל בטיס.

## קריירה בינלאומית
אביו של באליו הוא ממוצא אלבני, מה שנתן לבאליו את האפשרות לייצג את אלבניה, כך חשף בפעם הראשונה לקהל בראיון ב-24 באוקטובר 2016. ב-22 באוגוסט 2017 קיבל באליו את אזרחותו האלבנית, ובכך הפך כשיר סופית לשחק בנבחרת הלאומית. הוא קיבל את הזימון הראשון שלו זמן קצר לאחר מכן, כאשר המאמן החדש שמונה, כריסטיאן פאנוצ'י בחר אותו למוקדמות מונדיאל 2018, למשחקים נגד ליכטנשטיין ומקדוניה ב-2 וב-5 בספטמבר, ושיחק את משחקו הראשון בקריירה בנבחרת הלאומית, כששיחק במחצית הראשונה של ההפסד 0–3 מול ספרד, נבחרתו הקודמת, באליקנטה ב-6 באוקטובר.

נכלל בסגל נבחרת אלבניה ליורו 2024.

## חיים אישיים
ב-17 ביוני 2017, התחתן באליו עם מרתה סולר.

## סטטיסטיקות קריירה

### בינלאומי

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלני ברצלונה אתלטיק
קטגוריה:כדורגלני ארוקה
קטגוריה:כדורגלני מץ
קטגוריה:כדורגלני אלמריה
קטגוריה:כדורגלני ראיו ואייקאנו
קטגוריה:כדורגלני יורו 2024
קטגוריה:ספרדים שנולדו ב-1992
הלן גריינר

**הלן גריינר** (אנגלית: **Helen Greiner**; ) היא יזמת ומהנדסת רובוטים. ייסדה את חברת iRobot, שמייצרת רובוטים כמוצרי צריכה. היא יצרה את ה"iRobot Roomba Vacuum".  קיבלה הרבה פרסים בהם "Entrepreneur of the Year" של "Good Housekeeping". גריינר תרמה רבות לשדה המחקר שלה.

## קורות חיים
הלן גריינר נולדה בלונדון לאבא הונגרי ואמא בריטית. כשהייתה בת חמש, היא ומשפחתה עברו לניו יורק. כילדה, הלן קינאה באחיה הגדול מכיוון שהיו לו מכוניות עם שלט רחוק וצעצועים רובוטיים אחרים, אך היא הבינה את הרצון שלה לעבוד עם רובוטים, אחרי שראתה את הסרט "מלחמת הכוכבים". גריינר הבינה שרובוטים יכולים לעשות טוב לעולם, כמו R2-D2.  היא הייתה מאוד משועשעת כשלמדה ש-R2D2 הוא פשוט בן אדם בתחפושת מפלסטיק. כל הילדות שלה היא רצתה לבנות רובוט כמו R2D2 אבל ההורים שלה לא חשבו שזה יקרה.

למדה ב-MIT, וקיבלה תואר ראשון בהנדסת מכונות ותואר שני במדעי המחשב. עבדה במעבדה להנעה סילונית של נאס"א ובמעבדה לבינה מלאכותית של MIT.

ב-1990 הקימה את חברת "iRobot" עם רודני ברוקס וקולין אנגל. החברה ייצרה רובוטים חדשים ומכרה אותם לצרכנים פרטיים. גריינר הייתה אחת מהיוצרות של ה-iRobot Roomba Vacuum, שואב אבק שמנקה בעצמו. היא הייתה הנשיאה של החברה עד 2004, ויו"ר עד 2008. ב-2008 גריינר הקימה חברה שנקראת "CyPhy" אשר עובדת עם רחפנים חכמים והיא עזבה את החברה ב-2018. ב-2018 היא הלכה לעבוד כראש צוות רובוטיקה בשביל הצבא האמריקאי, וב-2020 היא מונתה למנכ"לית של חברה חקלאית טכנית בשם"Tertill".

## פרסים
גריינר קיבלה הרבה פרסים ותארים. ב-2003 היא קיבלה את התואר של אחת מה- "Top Ten Creators" של כתב העת "פורצ'ן". באותה השנה, היא וקולין אנגל קיבלו את התואר של "Ernst and Young New England Entrepreneurs" .“Good Housekeeping” קרא לגריינר "Entrepreneur of the Year” ו-"Kennedy School של אוניברסיטת הרווארד in Conjunction with the US News & World Report" קרא לה אחת מהמנהיגות טובות ביותר בארצות הברית. גריינר קיבלה את ה-"Pioneer Award" מה-"Association of Unmanned Vehicle Systems Institute (AUVSI) " ב-2006. ב-2007 גריינר הוכנסה ל-"Women in Technology Hall of Fame".

בנוסף, יש לה תואר כבוד מ-"Worcester Polytechnic Institute (WPI)" ותואר כבוד נוסף מ-Clarkson University."

## קישורים חיצוניים

* עבודותיה של גריינר ב-“Massachusetts Institute of Technology (MIT)”
* מידע על הלן גריינר באתר HOWOLD
* גריינר באתר Go Science Girls

## הערות שוליים

קטגוריה:מהנדסות
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:מהנדסי מכונות אמריקאים
קטגוריה:מנכ"לים אמריקאים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
מיטשל בייקר

**ויניפרד מיטשל בייקר** (באנגלית: **Winifred Mitchell Baker**; נולדה ב-1957 וגדלה בברקלי, קליפורניה שבארצות הברית) היא המנהלת הכללית ויושבת ראש ההנהלה של קרן מוזילה (The Mozilla Foundation) ושל תאגיד מוזילה, חברת בת של קרן מוזילה, אשר פיתחה בין היתר את דפדפן האינטרנט מוזילה פיירפוקס.

בייקר הוכשרה כעורכת דין. את רוב פועלה היא ביצעה בעמק הסיליקון, בצפון קליפורניה שבארצות הברית.

## לימודים אקדמאים
בייקר התחילה את לימודיה האקדמאים באוניברסיטת קליפורניה בברקלי, שם קיבלה תואר ראשון בהצטיינות בלימודי מזרח אסיה. לאחר מכן, בייקר למדה משפטים בבית הספר למשפטים ברקלי באוניברסיטת קליפורניה שם קיבלה את התואר דוקטור למשפטים.

## עיסוקה ופועלה בין השנים 1990–2002
בשנת 1990 בייקר החלה לעבוד בתור עורכת דין לקניין תאגידי וקניין רוחני ב-פנוויק ו-ווסט, חברת עורכי דין הנותנת שירות לחברות טכנולוגיה גדולות. בין השנים 1993–1994, בייקר עבדה בחברת סאן מיקרוסיסטמס בתור יועצת עורכת דין כללית. בשנת 1994 בייקר החלה לעבוד בלשכה המשפטית של חברת נטסקייפ קומיוניקיישנס. בייקר הייתה אחראית על הגנת קניין רוחני ועל נושאים משפטיים הקשורים לפיתוח מוצרים. היא יצרה וניהלה את מחלקת הטכנולוגיה של הלשכה המשפטית. בייקר הייתה מעורבת בפרויקט מוזילה מראשיתו, וכתבה גם את הרישיון הציבורי שלו וכמו כן את הרישיון הציבורי של חברת נטסקייפ. בשנת 1999 מונתה בייקר למנכ"לית של ארגון מוזילה, אשר היה אחראי לפיתוח הקוד של מוזילה. בשנת 2001 בייקר פוטרה בעקבות קיצוצים בחברה, אך למרות זאת, היא המשיכה לתפקד כמנכ"לית של ארגון מוזילה בהתנדבות.

בשנת 2002 בייקר הועסקה בחברת OSAF (בסיס יישומי קוד פתוח) כשתפקידה להנחות את יחסי הקהילה והשותפים של החברה. משרתה של בייקר הייתה חלקית כדי שהיא תוכל להמשיך לפעול כמנכ"לית של ארגון מוזילה.

## קרן מוזילה ותאגיד מוזילה
בשנת 2003, בייקר פיתחה יחד עם חברת AOL שקנתה את חברת נטסקייפ, את קרן מוזילה – קרן ללא מטרות רווח שמטרתה ליצור בחירה וחדשנות באינטרנט על ידי הצעת חלופות. לאחר מכן בייקר מונתה לנשיאה של קרן מוזילה.

בשנת 2005 תאגיד מוזילה הושק כחברת בת רווחית של קרן מוזילה, ובייקר מונתה לתפקיד המנכ"לית בחברה. בנוסף, בייקר הצטרפה למועצת המנהלים של מוזילה, תוך שהיא שומרת על תפקידיה בקרן מוזילה.

בשנת 2008 הודיע תאגיד מוזילה כי בייקר לא תמשיך עוד לכהן כמנכ"לית. הסיבה להחלפתה כמנכ"לית נבעה מכך שבייקר כיהנה בכמה תפקידים חשובים מאוד במוזילה אשר צמחה במהירות ולפיכך לא ניתן היה להמשיך למלא מספר תפקידים כה חשובים בו-זמנית.

בשנת 2020 בייקר חזרה לפעול כמנכ"לית של תאגיד מוזילה.

## חיים אישיים
בייקר נשואה לקייסי דאן (Casey Dunn) והם הורים לבן אחד.

## הישגים
* טיים 100, רשימת 100 המשפיענים והחושבים של מגזין טיים, 2005
* EFF Pioneer Award, 2008
* פרס אניטה בורג לנשים עם חזון
* פרס היכל התהילה של האינטרנט, 2012

## קישורים חיצוניים

* Internet Hall of Fame - Official Biography: Mitchell Baker
* NNDB - Mitchell Baker
* The 25 most influential people in the world: scientists & thinkers, Time Magazine, 2005
*The Guardian: Wrangling the web into an open future
*Blog.Wizardwrangler: הבלוג האישי של בייקר

## הערות שוליים

קטגוריה:עורכות דין אמריקאיות במאה ה-20
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
שרלוט סקוט

**שרלוט סקוט** (באנגלית: **Charlotte Scott**; 8 ביוני 1858 – 10 בנובמבר 1931) הייתה מתמטיקאית בריטית שחיה בארצות הברית ופיתחה רבות את החינוך המתמטי לנשים. היא הייתה האישה הבריטית הראשונה שהשיגה דוקטורט במתמטיקה, ופרסמה את המאמר הראשון באמריקה שהתקבל באירופה.

## חיים אישיים
### ילדות ונעורים
סקוט נולדה ב-1858 לקיילב ואליזה סקוט. היא גדלה במשפחה של נוצרים נון-קונפורמיסטים שהאמינו ברפורמות חברתיות, ובין השאר חינוך נשים. אביה שכר לה מגיל צעיר מורים למתמטיקה, מה שגרם לה להתעניין במתמטיקה כבר בגיל שבע. הסיבה היחידה שהמורים הסכימו ללמד את סקוט היא שאביה היה מנהל של קולג' לנקשייר.

### לימודים
באותה תקופה, מעט מאוד מקומות הסכימו ללמד נשים לימוד שאינו יסודי, ושום קולג' לא היה מקבל אותן. היא זכתה במלגה בגיל שמונה עשרה לקולג' גירטון בזכות לימודיה הביתיים. ב-1880, אחרי ארבע שנות לימוד, סקוט הגיע למבחנים הסופיים לתואר ראשון במתמטיקה באוניברסיטת קיימברידג'. סקוט קיבלה את הציון השמיני בגובהו באוניברסיטה, והייתה אמורה לקבל פרס בטקס חלוקת הפרסים של האוניברסיטה. אבל, האוניברסיטה לא נתנה באותה תקופה פרסים לנשים. בטקס, כשהכרוז הגיע לשמיני, כל המחזור של סקוט התחיל לצעוק את שמה ולדרוש שיתנו לה את הפרס, אם כי עדיין לא נתנו לה אותו. אבל, כתוצאה ממקרה זה אוניברסיטת קיימברידג' שינתה את חוקיה והתחילה לתת פרסים לנשים.

### זכויות נשים
בהמשך חייה עברה לארצות הברית, והייתה שם מתמטיקאית חשובה. במהלך כל חייה תמכה מאוד בשוויון זכויות פוליטיות ולימודיות לנשים, והאמינה שעל מנת להגיע לשוויון צריכים לדבוק בקונסרבטיזם במקומות בהם לא פגע בנשים. היא לא הסכימה עם נשים שעישנו או שמו מייקאפ, אבל כן הסתפרה בתסרוקות לא מקובלות לנשים. כשלימדה במכללת ברין מאר, שלחה את המכתב הבא לנשיא המכללה בנושא כיתות נשים: 

## חיים מקצועיים
לאחר שסקוט עברה לארצות הברית ב-1885, היא הייתה אחת מהמורים הראשונים מכללת ברין מאר לנשים. היא הייתה המתמטיקאית הראשונה בקולג', והובילה את מחלקת המתמטיקה בקולג'. מתוך תשע נשים שקיבלו תואר דוקטור במתמטיקה בברין מאר באותה תקופה, היא לימדה שלוש. בשנת 1894 פרסמה סקוט את ספרה "An Introductory Account of Certain Modern Ideas and Methods in Plane Analytical Geometry". סקוט הייתה אחת מהמתמטיקאים הראשונים שהבדילו בין רעיון כללי לדוגמה ספציפית. היא היוותה חלק משמעותי מהמעבר של המתמטיקה להוכחות אבסטרקטיות. בשנת 1891 היא הפכה לאישה הראשונה באגודה האמריקנית למתמטיקה. היא שירתה כאישה הראשונה במועצה העליונה של האגודה האמריקנית, מה שהיה מעמד גבוה מאוד. המאמר שלה, "הוכחה למשפט היסודי של נתר", שמזוהה כמאמר האמריקאי הראשון שהפך למקובל בבריטניה. בשנת 1906 סקוט שירתה כסגנית הנשיא של האגודה האמריקנית למתמטיקה.

## ראו גם
* האגודה האמריקאית למתמטיקה
* קיימברידג'

## קישורים חיצוניים

* 
* 

## הערות שוליים

קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:מתמטיקאיות אמריקאיות
קטגוריה:סגל מכללת ברין מאר
דף קטגוריה זה כולל את 3 הדפים הבאים, מתוך 3 בקטג
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:מתמטיקאים אנגלים
קטגוריה:מתמטיקאים מהמאה ה-19
קטגוריה:מתמטיקאים מהמאה ה-20
קטגוריה:בריטיות שנולדו ב-1858
קטגוריה:בריטים שנולדו ב-1858
קטגוריה:בריטיות שנפטרו ב-1931
קטגוריה:בריטים שנפטרו ב-1931
הת'ר קופר

**הת'ר אניטה קופר** (באנגלית: **Heather Anita Couper**; 2 ביוני 1949 – 19 בפברואר 2020) הייתה אסטרונומית ושדרנית בתחומי אסטרונומיה, חלל ומדע בריטית.

קופר למדה תואר ראשון באסטרופיזיקה באוניברסיטת לסטר וביצעה מחקר בנושא צבירי כוכבים באוניברסיטת אוקספורד. לאחר לימודיה, עבדה כמרצה בכירה בפלנטריום במצפה הכוכבים בגרינוויץ' למשך 5 שנים. בהמשך חייה, קופר בילתה את זמנה במדיה הבינלאומית בלימוד אסטרונומיה לקהל הרחב, בין היתר בתוכניות טלוויזיה (ביניהן "מסע קוסמי", "מרוץ החלל של בריטניה" ו-"רואים כוכבים"), כתיבה של למעלה מ-30 ספרים ועבודתה כמרצה ב (1993-1996). בשנים 1984–1986 הייתה קופר נשיאת . לקחה חלק ב ועל כן קיבלה תואר CBE. אסטרואיד 3922 הת'ר נקרא על שמה.

## ילדות ונעורים
קופר נולדה ב-2 ביוני 1949 ב, אנגליה. הייתה בת יחידה לג'ורג' ואניטה קופר. בגיל צעיר, בעת שצפתה בשמי הלילה, חזתה קופר במטאור ירוק. הוריה סיפרו לה שדבר כזה לא קיים, אך לאחר שכותרת בעיתון דיברה על כוכב נופל ירוק, החליטה קופר שהיא רוצה להיות אסטרונומית.

קופר למדה ב-St. Mary's Grammar School ב הילס.

## קריירה
### קריירה מדעית/מחקרית
בשנת 1973 סיימה קופר את התואר הראשון שלה באוניברסיטת לסטר שם פגשה ב והם הקימו יחדיו את הנקופ אנטרפרייזס - שותפות בה התמקדו בלימוד אסטרונומיה לקהל הרחב. לאחר סיום התואר קופר חקרה צבירי כוכבים באוניברסיטת אוקספורד.

במשך 5 שנים, הייתה קופר מרצה בכירה בפלנטריום במצפה הכוכבים בגרינוויץ'. בשנת 1984 נבחרה קופר להיות הנשיאה של ארגון האסטרונומיה הבריטי. קופר עזבה את תפקיד זה ב-1986. קופר הייתה לנשיאת הקהילה למדע פופולרי בשנים 1987-1989. בין השנים 1993–1996 הייתה קופר מרצה לאסטרונומיה במכללת גרשם. בשנת 1993 הצטרפה לוועדת המילניום, ובשנת 2007 קיבלה CBE על עבודתה בוועדה. במהלך חייה, כתבה קופר מעל 30 ספרים, רבים מהם יחד עם הנבסט. קופר הנהיגה משלחות רבות לצפייה בליקויי חמה מלאים במקומות רבים בעולם ביניהם סין, אינדונזיה ומצריים. משלחתה האחרונה הייתה לטהיטי ב-2010. בנוסף הייתה קופר מציגה מצגות בנושא אסטרונומיה על סיפון ה"קווין ויקטוריה".

### טלוויזיה ורדיו
בשנת 2008, זכתה קופר בפרס סר ארתור קלארק על "מרוץ החלל של בריטניה" ברדיו 4. באותה שנה, הציגה קופר את הסדרה "מסע קוסמי" ברדיו 4, שדיברה על ההיסטוריה של האסטרונומיה. ב-BBC World Service הציגה קופר יחד עם הנבסט את הסדרה "רואים כוכבים".

בשנת 1988, הקימה קופר יחד עם הנבסט את , שכיום היא אחת מחברות ההפקה הטלוויזיונית הגדולות בבריטניה. החברה הפיקה את הסרט של הת'ר על ברקים, "שמיים חשמליים" שזכה בפרס באנף רוקי לדוקומנטרי מדעי ואת תוכניתה "חורים שחורים" שזכתה בזהב בפסטיבל הסרטים והטלוויזיה בניו יורק.

## פרסים
* Times Educational Supplement Senior Information Book Award 1987
* Honorary Doctor of Letters, Loughborough University 1991
* Honorary Doctor of Science, University of Hertfordshire 1994
* Honorary Doctor of Science, Leicester University 1994
* Gold Medal, New York Festivals 1993, 1995, 1998
* Banff Rockie Award 1995
* Commander of the Order of the British Empire (CBE) 2007

## קישורים חיצוניים

* 
* אתר האינטרנט של הת'ר קופר

## הערות שוליים

קטגוריה:אסטרונומיות בריטיות
קטגוריה:בוגרי אוניברסיטת לסטר
קטגוריה:מפקדים במסדר האימפריה הבריטית
קטגוריה:בריטיות שנולדו ב-1941
קטגוריה:בריטים שנולדו ב-1941
קטגוריה:בריטיות שנפטרו ב-2020
קטגוריה:בריטים שנפטרו ב-2020
אנה מריה קוארבו

**אנה מריה קוארבו** (בספרדית: **Ana Maria Cuervo**; נולדה ב-14 ביולי 1966) היא חוקרת, פיזיקאית וביולוגית אמריקאית ממוצא ספרדי, פרופסור לביולוגיה מולקולרית, ביולוגיה התפתחותית וביולוגיה מבנית, וגם לאנטומיה ורפואה. היא מנהלת שותפה של המכון לחקר הזדקנות בקולג' אלברט איינשטיין לרפואה, וידועה בעיקר בזכות עבודת המחקר שלה על אוטופגיה.
קוארבו נחשבת למובילה בתחומה והוזמנה להציג את עבודתה במוסדות בינלאומיים רבים. זכתה בפרסים רבים: פ. בנסון (2005), עמית קית' פורטר (2005), נתן שוק (2006), וינסנט קריסטופלו (2008), פרס בנט ג'יי כהן (2010), פרס מרשל הורוויטץ (2012), ופרס סול קורי ברפואה מתרגמת (2015) ונבחרה להיות חברה באקדמיה הלאומית למדעים של ארצות הברית.

## קורות חיים
קוארבו נולדה ב-14 ביולי 1966 בברצלונה שבספרד.

קוארבו עשתה את הדוקטורט שלה ברפואה, ביוכימיה וביולוגיה מולקולרית באוניברסיטת ולנסיה  בשנים 1990 ו-1994 בהדרכתו של ארווין קנכט. בקיץ עבדה במעבדה של פרד דייס באוניברסיטת טאפטס, על ליזוזומים משום שהמעבדות הספרדיות היו סגורות באותו הזמן. דייס התחיל לאבד את הראייה שלו, והמליץ לקוארבו לעבור לעבוד במעבדה אחרת, אבל קוארבו סירבה והמשיכה את מחקרם המשותף. קוארבו עברה פוסט דוקטורט באוניברסיטת טאפטס. היא פרסמה, ככותבת שותפה, את המאמר האקדמי הראשון שלה, העוסק בפירוק ליזוזומים, בשנת 1993. בשנים 1996 ו-2000 קוארבו ודייס פרסמו את מה שהם גילו על ליזוזומים וכינו את זה "chaperone-mediated autophagy" ו-"CMA" בקצרה, הם גילו שפעילות הליזוזומים פוחתת עם הגיל, המחקר של קוארבו הראה שכישלון פרוטאוסטזיס יכול לנבוע מהזדקנות ומחלות הקשורות לגיל, ואוטופגיה היא תהליך שניתן להשפיע עליו כדי להאריך את החיים של אנשים. ב-2002 היא התחילה מעבדה בקולג' אלברט איינשטיין לרפואה והתמקדה ב-CMA וההשפעה שלו. קוארבו גם חקרה של את ההשפעה של CMA על מחלת פרקינסון ביחד עם דויד סולזר. ב-2017 היא נבחרה לחברה באקדמיה הספרדית המלכותית למדעים וב-2018 היא נבחרה לחברה באקדמיה האמריקאית לאומנויות ומדעים, קוארבו היא אחת מהמדענים הכי מצוטטים בעולם והיא פרסמה מעל 270 מאמרים.

## חיים אישיים
קוארבו נשואה לפרננדו מאסיה, אימונולוג שאותו הכירה כשהיו ביחד בבית ספר לרפואה.

## קישורים חיצוניים


* Ana Maria Cuervo, Albert Einstein College of Medicine
* Profile of Ana Maria Cuervo, PNAS


## הערות שוליים

קטגוריה:רופאים ספרדים
קטגוריה:ביוכימאים ספרדים
קטגוריה:מהגרים מספרד לארצות הברית
קטגוריה:סגל ישיבה יוניברסיטי
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
יחסי קזחסטן–קירגיזסטן

**יחסי קזחסטן–קירגיזסטן** הם היחסים הבילטרליים שבין **רפובליקת קזחסטן** לבין **הרפובליקה הקירגיזית**. היחסים הבילטרליים בין שתי המדינות שחולקות גבול משותף נחשבים לחזקים מאוד, וזאת הודות לקרבה התרבותית, הדתית והלשונית ביניהן.

## היסטוריה
### תחת שלטון ברית המועצות
קזחסטן וקירגיזסטן היו שתיהן רפובליקות תחת שלטון ברית המועצות. הן החלו את דרכן כאוטונומיות תחת רוסיה הסובייטית וב-1936 חולקו לשתי רפובליקות נפרדות, הרפובליקה הסובייטית הסוציאליסטית הקזחית והרפובליקה הסובייטית הסוציאליסטית הקירגיזית.

במהלך שנות שלטונו של סטלין, בין השנים 1930 ל-1944, הועברו לקזחסטן וקירגיזסטן מספר קבוצות אתניות כמו כורדים, קלמיקים, צ'צ'נים, אינגושים ובלקרים, שעה שקזחים הועברו למקומות אחרים.

בשנות ה-80, בדומה לתהליך שהתחולל בשאר ברית המועצות, רגש הלאומיות החל לגאות תחת שלטונו של מיכאיל גורבצ'וב, וביתר שאת במהלך הגלאסנוסט והפרסטרויקה.

במרץ 1991 קזחסטן וקירגיזסטן ערכו כחלק משאר ברית המועצות, משאל עם כללי בדבר הפיכת ברית המועצות לפדרציה רב-לאומית, דבר שזכה לרוב גדול.

זמן קצר אחרי ניסיון הפיכה שהתחולל ברוסיה באוגוסט 1991, קירגיזסטן (ב-31 באוגוסט) וקזחסטן (ב-16 בדצמבר) הכריזו על עצמאותן, זאת עד לפירוקה הסופי של ברית המועצות ב-26 בדצמבר אותה שנה. שתי המדינות כוננו יחסים דיפלומטיים ב-1992.

### כמדינות עצמאיות
ב-26 באפריל 2007, נשיאי שתי המדינות חתמו על הסכם ליצירת ועדה בינלאומית עליונה משותפת לשתיהן. קזחסטן משחקת תפקיד חשוב בצפון קירגיזסטן, ולמשך תקופה מסוימת בשנות ה-90, הסגירה של נמל התעופה הבין-לאומי מאנאס בבישקק, בירת קירגיזסטן, הפכה את בירת קזחסטן, אלמטי לשער הכניסה העיקרי לקירגיזסטן.

### הבחירות בקירגיזסטן בשנת 2017
ב-2017, במהלך מערכת הבחירות לנשיאות קירגיזסטן האשים הנשיא אלמאזבק אטמבייב את קזחסטן בסיוע לאחד המועמדים מולו. הוא גם האשים את הפקידות הקזחית בכך שהיא מושחתת וכן שהיא בוזזת את הכנסות הגמלאים. ב-9 באוקטובר ביטל את השתתפותו בפסגת ראשי מדינות חבר העמים בעיר סוצ'י שברוסיה, אירוע שבמסגרתו היה פוגש את נשיא קזחסטן, נורסולטן נזרבייב. עקב ההאשמות, פקידי הגבול הקזחים עלו לכוננות גבוהה בגבול בין המדינות, האטו את מעבר המטיילים ושלחו מספר משאיות של חיילים לגבול. לפי הדיווחים, הכוחות היו אמורים להישאר שם עד אחרי הבחירות בקירגיזסטן. בתגובה, קירגיזסטן הכריזה גם היא על רמת כוננות גבוהה.

## יחסים כלכליים
ההשקעה הישירה של קזחסטן בשכנתה צמחה במהירות מאז ראשית שנות ה-2000. כיום, הנוכחות הכלכלית שלה במדינה מורגשת בכל צפון קירגיזסטן, מבנקים ועסקים קטנים, דרך מכוניות בעלות לוחית רישוי קזחית ותיירים רבים. לרוב, הקירגיזים מקבלים בחיוב את שכניהם לאור הקרבה התרבותית. יש הטוענים שאיחוד בין המדינות יהיה טוב לכלכלה שלהן: "אני לא רואה שום בעיה באיחוד עם מדינה אחרת. בעתיד אנחנו נצטרך להתאחד עם מדינה זו או אחרת, בכל מקרה. איחוד עם קזחסטן יהיה מאיץ טוב להתפתחות הכלכלית שלנו", אמר מחוקק קירגיזי ב-2011.

בשנת 2007 הציע נשיא קזחסטן נזרבייב להקים קרן שתסייע לפיתוח הכלכלי של קירגיזסטן, והקמתה יצאה לדרך ב-2011. הקרן הוקמה בתקציב של 100 מיליון דולר, ומטרתה העיקרית היא להעניק סיוע פיננסי לכלכלת קירגיזסטן באמצעות סיוע לעסקים קטנים ובינוניים.

בשנת 2021 דווח כי מחזור הסחר בין שתי המדינות הגיע ל-680 מיליון דולר, צמיחה של 9% בתשעת החודשים הראשונים של השנה.

## הערות שוליים

קטגוריה:ערכים ללא קטגוריות פיזיות - יחסי חוץ
מרגרט ה. רייט

**מרגרט ה. רייט** (**Margaret H. Wright**; נולדה ב-18 בפברואר 1944) היא פרופסור למדעי המחשב ומתמטיקאית אמריקאית. הייתה ראש הפקולטה למדעי המחשב באוניברסיטת ניו יורק, ונשיאת החברה למתמטיקה תעשייתית ויישומית (SIAM). התמחתה במיטוב (אופטימיזציה), אלגברה ליניארית ומדעי המחשב.

## קורות חיים
מרגרט רייט נולדה בסן פרנסיסקו, וגדלה בהנפורד, קליפורניה ובטוסון, אריזונה – שם למדה בתיכון. בניגוד לשני הוריה, שהיו רופאים, היא עצמה נמשכה כבר מגיל צעיר לתחומים מתמטיים. בתיכון אהבה ללמוד מתמטיקה ואפילו התבלטה כטובה ביותר במקצוע זה בכיתתה. את התיכון סיימה ב-1960, כלומר בגיל 16.

תחילה, כשהלכה לאוניברסיטת סטנפורד לא ידעה מה ללמוד, אך שמעה שתואר במתמטיקה ומדעי המחשב יוכלו לעזור לה בהמשך החיים ויתנו לה יותר אפשרויות עבודה בעתיד. לכן את התואר הראשון עשתה במתמטיקה ואת התואר השני במדעי המחשב. בסיום התואר השני, רייט החלה לעבוד בתעשייה בחברת "גי טי אי סילבניה (GTE Sylvania)", המייצרת ציוד חשמלי. לאחר מספר שנים, חזרה לסטנפורד כדי לעשות את הדוקטורט שלה במדעי המחשב, כאשר מחקרה עסק באופטימיזציה. התזה שלה הייתה על שיטות מספריות לאופטימיזציה לא ליניארית מאולצת. כשסיימה את התואר השלישי ב-1976, נשארה באוניברסיטת סטנפורד כחוקרת במחלקה לחקר ביצועים עד שעברה למעבדות של חברת נוקיה בל ב-1988 – שם הייתה חלק מהצוות הטכני. בין השנים 1995–1996 כיהנה כנשיאת החברה למתמטיקה תעשייתית ויישומית ובשנת 1997 נבחרה לאקדמיה הלאומית להנדסה. בין השנים 1997–2000 היא הייתה ראש המחלקה לחקר מדעי המחשב במעבדות בל ובשנת 2001 התמנתה ליושבת ראש הפקולטה למדעי המחשב באוניברסיטת ניו יורק. 

בשנת 2000 נשאה את הרצאת נתר.
ב-2005 נבחרה לאקדמיה הלאומית למדעים.

## עבודות ופרסומים
מרגרט רייט פרסמה ביחד עם פיליפ גיל ווולטר מורי, שני ספרים העוסקים באופטימיזציה:

* **Practical Optimization** (1982)
* **Numerical Linear Algebra and Optimization** (1990)

בנוסף, פרסמה כמעט כ-50 דוחות טכניים בשביל אוניברסיטת סטנפורד ומעבדות נוקיה בל והייתה עורכת של כחמישה כתבי עת מדעיים.

אחד מפרסומיה בכתב עת היה על מהפכת שיטות הנקודה הפנימית באופטימיזציה וקישור השיטה של קארמרקאר לפתירה של בעיות ליניאריות, לשיטות הנקודה הפנימית. בפרסום דיברה על ההיסטוריה של הנושא, פיתוחים אחרונים ותוצאות.

## פרסים
* פרס על שירות משמעותי ותרומה לתחומי מתמטיקה ומדעי המחשב מהחברה למתמטיקה תעשייתית ויישומית (2001).
* פרס עבור שירות ציבורי מהאגודה האמריקאית למתמטיקה (2002).

## קישורים חיצוניים

## הערות שוליים

קטגוריה:מדעני מחשב אמריקאים
קטגוריה:מתמטיקאיות אמריקאיות
קטגוריה:חברי האקדמיה הלאומית להנדסה של ארצות הברית
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:נושאות הרצאת נתר
קטגוריה:אמריקאים שנולדו ב-1944
קטגוריה:אמריקאיות שנולדו ב-1944
אניטה רוברטס

**אניטה באואר רוברטס** (באנגלית: **Anita Bauer Roberts**;  3 באפריל 1942 - 26 במאי 2006), הייתה ביולוגית מולקולרית אשר נחשבה לחלוצה בתחום הביולוגיה המולקולרית עקב מחקרה פורץ הדרך בנושא חלבון TGF-β. חלבון זה חיוני לאיחוי פצעים ושברי עצמות ומשחק תפקיד בעצירת או גרימת סרטן. בשנים 1982–2002 הייתה המדענית השנייה המצוטטת ביותר מבין הנשים, ובמקום ה-49 מבין הנשים והגברים.

## קורות חיים
רוברטס נולדה וגדלה בעיר פיטסבורג שבפנסילבניה להוריה רוברט ובריט. היא למדה לתואר ראשון בביוכימיה במכללת אוברלין וב-1968 קיבלה את הדוקטורט שלה בביוכימיה מאוניברסיטת ויסקונסין-מדיסון, כאשר עבדה תחת הקטור דלוקה, ביוכימאי אמריקאי, על חילוף חומרים רטינואידים, שהם מולקולות הקשורות לוויטמין A. בפוסט הדוקטורט שלה הייתה כימאית במרכז חקר תעופה וחלל באוניברסיטת הרווארד ומדריכה לכימיה באוניברסיטת בלומינגטון אינדיאנה. רוברטס הצטרפה למכון הלאומי לסרטן ב-1976 ועבדה במעבדתו של מיכאל ספורן בחיפוש אחר מולקולות מלאכותיות דמויות וויטמין A.

ב-1980 היא ועמיתיה במכון הלאומי לבריאות (NIH) בבת'סדה, מרילנד החלו לחקור את החלבון TGF-β (מקדם שינויי גדילה בטא), דר רוברטס בודדה את החלבון מרקמות כליה של פרים והשוותה בינו לבין TGF-β שנלקח מטסיות דם ורקמת שליה של בני אדם. הודות למחקר שלה נקבעו מאפייני החלבון ובפרט תפקידו המרכזי באיתות לגורמי גדילה שונים בגוף ולאיחוי מהיר של פצעים ושברים. כמו כן, החלבון התגלה כמוסת קצב לב ומגביר גידולים סרטניים, במיוחד גרורה, ונמצא שימושי בטיפול בסרטן ובדלקת מפרקים שיגרונית.

בשנים 1995–2004 כיהנה כמנהלת המעבדה הכימית למניעת סרטן במכון הלאומי לסרטן, שנקראת כיום המעבדה לוויסות תאים וקרצינוגנזה שם המשיכה לעבוד עד מותה ב-2006.

במרץ 2004, רוברטס אובחנה עם סרטן קיבה אגרסיבי בשלב 4. הניסיון והפרספקטיבה שלה היוו את הבסיס לבלוג שפתחה באותו חודש, בו פרטה את ההתמודדות שלה עם המחלה. אחת מתרומותיה האחרונות לפני מותה הייתה ארגון מפגש מיוחד בנושא TGFβ עבור האגודה האמריקנית לחקר הסרטן בפברואר 2006, על אף שכבר הייתה די חולה בשלב הזה, היא הייתה נחושה לעשות זאת.

רוברטס הותירה אחריה בן זוג, רוברט רוברטס (Dr. Robert E. Roberts) כימאי ומנהל המכון למדיניות מדע וטכנולוגיה (Science and Technology Policy Institute) בוושינגטון; שני בנים: ד"ר קארל רוברטס, מנתח אורתופדי וגרג רוברטס; אחותה, דורי דרג'; וחמשיה נכדים.

## פרסים והוקרה
רוברטס זכתה במספר פרסים על תרומתה לתחום המדע. אלה כוללים: פרס לאופולד גריפואל (2003), פרס המצוינות במדע (2005) (FASEB Excellence in Science Award) ופרס קומן ברינקר להצטיינות מדעית (Komen Brinker Award for Scientific Distinction) (2005).

קיימת סדרת הרצאות שנקראת על שמה  ופרס לזכרה המקדם חידושים בתחום ריפוי פצעים, בו זכתה ב-2013 סוואטי באלאג'י על עבודתה בנושא הנדסת רקמות. בשיתוף מיכאל ספורן היא הוציאה לאור ספר בשם גורמי הגדילה של פפטידים והקולטנים שלהם

Peptide growth factors and their receptors, Sporn, Michael B.; Roberts, Anita B.

וכתבה מאמרים רבים בשלל נושאים.

## קישורים חיצוניים

## הערות שוליים

קטגוריה:ביולוגיות אמריקאיות
קטגוריה:ביולוגים אמריקאים
קטגוריה:בוגרות אוברלין קולג'
קטגוריה:בוגרי אברלין קולג'
קטגוריה:בעלות תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:זוכי פרס גריפואל
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
קרוליין סיריס

**קרוליין מרי סיריס** (בשם מלא באנגלית: **Caroline Mary Series**; נולדה ב-24 במרץ 1951) היא מתמטיקאית בריטית הידועה בזכות עיסוקה בגאומטריה היפרבולית, קבוצות קלייניאניות ומערכות דינמיות. סיריס השתתפה בכתיבת הספר "פניני אינדרה"  ביחד עם דייוויד ממפורד ודייוויד רייט (David Wright) הספר מדבר על תמונות שהתקבלו מהניסיונות הראשונים בחקירה ממוחשבת של קבוצות קלייניאניות.

## קורות חיים
סיריס נולדה באוקספורד. היא למדה בתיכון אוקספורד לבנות ובשנת 1969 התחילה ללמוד לתואר ראשון במתמטיקה במכללת סמרוויל , אותו היא השלימה ב-1972 [2], היא זכתה במלגת קנדי  ולמדה באוניברסיטת הרווארד מ-1972, כאשר ב-1976 סיימה דוקטורט בנושא " Ergodic Actions of Product Groups" בפיקוחו של ג'ורג' מקי .

בשנות ה-70 סיריס נענתה לפנייתם של דייוויד ממפורד ודייוויד רייט (David Wright) והצטרפה לכתיבת ספר על התמונות שהתקבלו מניסיונותיהם, אשר היו הניסיונות הראשונים בחקירה ממוחשבת של קבוצות קלייניאניות. סיריס כבר כתבה כמה מאמרים על התמונות, והשתתפה בפיתוח המתמטיקה שמאחוריהן. לאחר עשר שנים הם פרסמו את הספר "פניני אינדרה" .

בנוסף, סיריס עמדה מאחורי הקמת ועדת הסביבה של אוניברסיטת ווריק – הרעיון עלה בראשה כאשר היא גילתה שאין שום התייחסות של הנהלת האוניברסיטה לשאלות סביבתיות. סיריס כתבה על כך בעלון המידע של האוניברסיטה ולאחר זמן מה היא קיבלה תשובה מקולגה – פרופסור מייק טרי. ביחד הם הקימו קבוצה לא רשמית אליה אנשים יכלו לפנות בנוגע לבעיות סביבתיות, ולאחר חמש שנים הקבוצה הפכה לוועדה אוניברסיטאית רשמית ובעלת השפעה על מדיניות האוניברסיטה.

## קריירה ומחקר
בשנים 1976 עד 1977 סיריס הרצתה באוניברסיטת קליפורניה בברקלי, ב-1977 – 1978 היא השתתפה במחקר במכללת ניונהם  בקיימברידג'. מ-1978 עד 1987 היא עבדה באוניברסיטת ווריק כמרצה, כאשר ב-1987 היא קיבלה את התואר פרופסור חבר וב-1992 היא הוכרה כפרופסור מן המניין. מ-1999 עד 2004 היא הייתה עמיתת מחקר בכירה במועצה למחקר בהנדסה ובמדעים פיזיקליים באוניברסיטת ווריק. כיום סיריס היא פרופסור אמריטה במחלקה למתמטיקה באוניברסיטת ווריק.

סיריס היא אחת ממייסדות הארגון "נשים אירופיות במתמטיקה"  הארגון הוקם בדצמבר 1986 ומאז ניהל כ-18 פגישות (1986–2018 כל שנתיים) במגוון מדינות באירופה.

### פרסים ומלגות
* Senior Anne Bennett Prize החברה המתמטית של לונדון  – (2014)
* Junior Whitehead Prize (פרס וויטהד) החברה המתמטית של לונדון – (1987)
* Kennedy Scholarship אוניברסיטת הרווארד – (1972 – 1974)
* University Mathematical Prize, Oxford (1972)
* Mary Ewart Scholarship, Senior Scholar מכללת סמרוויל (1969)
* GPDST Sixth Form Scholarship (1967–1968)

## קישורים חיצוניים

## הערות שוליים

קטגוריה:מתמטיקאיות בריטיות
קטגוריה:בעלות תואר דוקטור מאוניברסיטת הרווארד
קטגוריה:בריטיות שנולדו ב-1951
אליזבת פרילוגר

**אליזבת ברכּס פרילוגר** (באנגלית: **Elizabeth Barchas Prelogar**; נולדה ב-1980) היא עורכת דין שכיהנה כפרקליטת המדינה של ארצות הברית. היא כיהנה בתפקיד בפועל החל מ-20 בינואר 2021, עם תחילת ממשל ג'ו ביידן, ומינויה אושר על ידי הסנאט ב-11 באוגוסט 2021. היא הוחלפה על ידי שרה מ. האריס ב-20 בינואר 2025, עם תחילת כהונתו השנייה של דונלד טראמפ כנשיא.

## ראשית חייה והשכלה
פרילוגר נולדה בבויסי שבאיידהו בשם אליזבת ברכּס. לאחר סיום לימודיה התיכוניים, למדה פרילוגר ספרות אנגלית וספרות רוסית באוניברסיטת אמורי. היא סיימה את לימודיה באמורי בהצטיינות ולאחר מכן למדה כתיבה יוצרת באוניברסיטת סנט אנדרוז בסקוטלנד. לאחר מכן למדה משפט בבית הספר למשפטים באוניברסיטת הרווארד, שם שימשה גם כעורכת במערכת של *[[Harvard Law Review]]*. היא זכתה במלגת לימודים לסטודנטים המעוניינים להיות עיתונאים וללמוד מחוץ לארצות הברית, על בסיס מאמר שכתבה על צנזורה ברוסיה. היא דוברת רוסית באופן שוטף. היא סיימה את לימודיה בהצטיינות עם תואר JD בשנת 2008.

פרילוגר נבחרה בתחרויות יופי כ"מיס איידהו ארצות הברית" בשנת 2001 ו"מיס איידהו" בשנת 2004.

## קריירה
לאחר לימודיה הייתה פרילוגר עוזרת משפטית של מריק גרלנד בבית המשפט הפדרלי לערעורים במחוז קולומביה (2008–2009) ושל שופטות בית המשפט העליון של ארצות הברית רות ביידר גינסבורג (2009–2010) ואלנה קגן (2010–2011). לאחר מכן עבדה פרילוגר במספר משרדי עורכי דין והתמקדה בליטיגציה בבית המשפט העליון. היא לימדה קורס בבית הספר למשפטים באוניברסיטת הרווארד ולקחה מספר תיקים פרו בונו.

בשנים 2014–2019 כיהנה פרילוגר כעוזרת פרקליט המדינה של ארצות הברית. במסגרת תפקיד זה היא טענה בבית המשפט העליון. בנוסף היא הייתה חלק מצוות החקירה של התערבות רוסיה בבחירות לנשיאות ארצות הברית ב-2016, שהוביל רוברט מולר.

עם כניסתו לתפקיד נשיא ארצות הברית, מינה ג'ו ביידן את פרילוגר כסגנית ראשית של פרקליט המדינה של ארצות הברית, והיא כיהנה בפועל בתפקיד פרקליטת המדינה. היא כיהנה בתפקיד ללא מינוי רשמי במשך כשבעה חודשים, תקופה שנחשבת לארוכה יחסית. ב-10 באוגוסט 2021 הכריז ביידן רשמית שפרילוגר היא מועמדתו לתפקיד, ובאותו היום הוצגה מועמדותה בפני הסנאט. ב-7 באוקטובר אישרה ועדת המשפט של הסנאט את מועמדותה ברוב של 13 תומכים מול 9 מתנגדים, וב-28 באוקטובר אישר הסנאט את המינוי, ברוב של 53 תומכים מול 36 מתנגדים. היא האישה השנייה שמכהנת בתפקיד (הראשונה הייתה אלנה קגן).

## קישורים חיצוניים
* על אליזבת פרילוגר, באתר מחלקת המשפטים של ארצות הברית 
* תיקים שבהם טענה אליזבת פרילוגר בפני בית המשפט העליון של ארצות הברית, באתר Oyez 

## הערות שוליים

קטגוריה:אמריקאים ילידי איידהו
קטגוריה:בויסי: אישים
קטגוריה:פרקליטי המדינה של ארצות הברית
קטגוריה:משפטניות אמריקאיות
קטגוריה:משפטנים אמריקאים
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת אמורי
קטגוריה:בוגרות אוניברסיטת אמורי
קטגוריה:משתתפות בתחרות מיס נוער ארצות הברית
קטגוריה:משתתפות בתחרות מיס ארצות הברית
קטגוריה:משתתפות בתחרות מיס אמריקה
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
סת' מגזינר

**סת' מייקל מגזינר** (באנגלית: **Seth Michael Magaziner**; נולד ב-22 ביולי 1983) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת רוד איילנד מאז ינואר 2023. מגזינר, חבר המפלגה הדמוקרטית, מייצג מחוז בחירה החולש על דרום ומערב רוד איילנד. בשנים 2015–2023 שירת כגזבר מדינת רוד איילנד תחת המושלת ג'ינה ריימונדו.

## ביוגרפיה
מגזינר נולד בבריסטול, רוד איילנד לאיירה וסוזאן מגזינר. סת' הוא בנם הבכור של הזוג ולו שני אחים. הוא למד בבית הספר הפרטי מילטון שבמילטון, מסצ'וסטס. את התואר הראשון שלו בהיסטוריה עשה מגזינר באוניברסיטת בראון, שם כיהן גם כנשיא תא הסטודנטים הדמוקרטים. הוא עשה תואר השני במנהל עסקים באוניברסיטת ייל. בין התארים עבד מגזינר בבית ספר יסודי באופלואסאס שבמדינת לואיזיאנה.

ב-22 באוקטובר 2013 הודיע מגזינר כי בכוונתו להתמודד על תפקיד הגזבר הכללי של מדינת רוד איילנד, הוא נבחר לתפקיד בנובמבר 2014.

ב-14 בספטמבר 2021 מגזינר הודיע על התמודדותו בבחירות לתפקיד מושל רוד איילנד. הקמפיין שלו התמקד בזכויות הפלה, אנרגיה ירוקה והגבלת השימוש בנשק חם. עם זאת, בינואר 2022 פרש מהמירוץ והודיע כי בכוונתו להתמודד על ייצוג מחוז הקונגרס השני של רוד איילנד (בעקבות פרישתו של חבר בית הנבחרים המכהן מטעם מחוז זה, ג'ים לנג'ווין). מגזינר היה תושב מחוז הקונגרס הראשון של רוד איילנד ולאחר ביקורת רבה מצד מתנגדיו שטענו כי הוא כלל לא תושב המחוז, הוא עבר להתגורר בדירה שכורה בקרנסטון (עם זאת, החוק בארצות הברית מחייב מועמד להיות חבר המדינה אותה הוא מייצג בלבד). הוא גבר על חמישה מועמדים אחרים בפריימריז שנערכו בספטמבר 2022 ובבחירות הכלליות ניצח לאחר שקיבל יותר מ-50% מהקולות.

ב-3 בינואר 2023 הוא הושבע לתפקידו כחבר הקונגרס.

## קישורים חיצוניים

* 
* 

## הערות שוליים

קטגוריה:אמריקאים ילידי רוד איילנד
קטגוריה:בוגרי אוניברסיטת בראון
קטגוריה:בוגרי אוניברסיטת ייל
קטגוריה:מזכירי אוצר במדינות ארצות הברית
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1983
סואייבו מארו

**סואייבו מארו** (בצרפתית: **Souaibou Marou**; נולד ב-3 בדצמבר 2000 בקמרון) הוא כדורגלן קמרוני המשחק בעמדת החלוץ בקבוצת קוטון ספורט מליגת העל הקמרונית ובנבחרת קמרון.

## קריירת מועדונים
מארו משחק בקבוצה הבוגרת של קוטון ספורט מליגת העל הקמרונית החל משנת 2018.

## קריירה בינלאומית
ב-28 באוגוסט 2022 ערך מארו את הופעת הבכורה שלו בנבחרת קמרון, בהפסד 1-0 לנבחרת גינאה המשוונית במסגרת מוקדמות אליפות האומות האפריקאיות . ב-4 בספטמבר הבקיע את שער הבכורה שלו בנבחרת, בניצחון 2-0 על נבחרת גינאה המשוונית במסגרת מוקדמות אליפות האומות האפריקאיות .

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:קמרונים שנולדו ב-2000
יחסי איראן–אנדורה

**יחסי איראן–אנדורה** הם היחסים הדיפלומטיים בין אנדורה לאיראן.

## סקירה כללית
במהלך השנים הראשונות של שנות ה-90 של המאה ה-20 התנהל משא ומתן על כינון יחסים דיפלומטיים בין הרפובליקה האסלאמית של איראן לנסיכות אנדורה על ידי שגרירויות הרפובליקה האסלאמית של איראן ואנדורה במדריד. שתי המדינות כוננו יחסים דיפלומטיים ב-30 בספטמבר 2015. שתי המדינות משתפות פעולה במגוון תחומים ושואפות להגדיל את שיתוף הפעולה הכלכלי בין המדינות.

## נציגויות דיפלומטיות
* איראן מיוצגת באנדורה באמצעות שגרירותה במדריד, ספרד.
* אנדורה אינה מיוצגת באיראן לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הנרי הרטספילד

**הנרי הרטספילד** (באנגלית: **Henry Warren Hartsfield**; 21 בנובמבר 1933, ברמינגהאם – 17 ביולי 2014, יוסטון) היה פיזיקאי, טייס ניסוי ואסטרונאוט אמריקאי אשר לקח חלק בתוכנית מעבורת החלל.

## ביוגרפיה
הנרי הרטספילד נולד בעיר ברמינגהאם שבאלבמה. לאחר סיום בית הספר הוא למד פיזיקה באוניברסיטת אובורן בה קיבל תואר ראשון בשנת 1954.

הוא התגייס לחיל האוויר של ארצות הברית בשנת 1955. הוא סיים קורס טיס ושירת במספר יחידות. בשנים 1961–1964 הרטספילד הוצב בשטח גרמניה המערבית. בהמשך הוא סיים בית ספר לטייסי ניסוי בבסיס חיל האוויר אדוארדס. בשנת 1969 הוא התקבל ליחידת האסטרונאוטים של נאס"א.

## שירות בנאס"א
הנרי הרטספילד היה חבר בצוות תמיכה של במשימה אפולו 16 ובמספר משימות במסגרת סקיילאב. בשנת 1977 הוא פרש מחיל האוויר והמשיך לעבוד בנאס"א.

הרטספילד היה בצוות גיבוי של STS-2 ו-STS-3. בשנת 1982 הוא טס לחלל במסגרת משימה STS-4. בשנת 1984 הוא היה מפקד צוות של STS-41-D. את הטיסה השלישית הוא ביצע במעבורת החלל צ'לנג'ר במסגרת משימה STS-61-A.

בשנים 1986–1987 הרטספילד כיהן בתפקיד ניהולי במרכז החלל ג'ונסון ואחר כך הועבר למרכז טיסות החלל מרשל. בשנת 1993 הרטספילד קיבל תפקיד ניהולי בפרויקט תחנת החלל הבין-לאומית.
הוא פרש מנאס"א בשנת 1998 והתמנה לסגן-נשיא של Raytheon Technologies.

הרטספילד נפטר בשנת 2013 בעקבות סיבוכים לאחר ניתוח גב.

## קישורים חיצוניים

* 
* ביוגרפיה
* 

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת אובורן
קטגוריה:עובדי נאס"א
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1933
קטגוריה:אמריקאים שנפטרו ב-2014
ארנה רובינשטיין

**ארנה רובינשטיין**, השתמשה בשם **עדנה פורד** (במקור **ארנסטינה רובינשטיין**, בהונגרית: **Rubinstein Erna**; סיביו, 3 במרץ 1903 – לוס אנג'לס, קליפורניה, ארצות הברית, 22 בספטמבר 1983) הייתה כנרת אמריקאית יהודייה-הונגרייה.

## ביוגרפיה
ארנסטינה רובינשטיין נולדה במשפחה יהודית כבתם של בעל בית חרושת הרמן רובינשטיין ושל ז'ני הירש (1874–1964). היא הופיעה כתלמידה כבר בגיל שש ונתנה קונצרטים סולו בגיל אחת עשרה. רובינשטיין החל את לימודיה המוזיקליים בדברצן אצל יוז'ף פירדי, והשלימה את השנתיים האחרונות שלה וקיבלה תואר באקדמיה למוזיקה ע"ש פרנץ ליסט אצל ינה הובאי. היא גם קיבלה את פרס פרנץ ליסט של האקדמיה.

רובינשטיין הופיעה בקונצרטים רבים ברחבי העולם. בין היתר ניגנה תחת שרביטם של וילהלם פורטוונגלר בווינה, ארתור ניקיש בברלין ווילם מנגלברך בניו יורק. היא נתנה רסיטל בקרנגי הול בשנת 1922. "יש שקט ושלווה בהופעה שלה", הגיב מבקר המוזיקה של הניו יורק טיימס ריצ'רד אולדריץ',  "אבל לא חסרים לה גם הברק והרוח וההוויה הקצבית". היא ניגנה במערב התיכון האמריקאי ב-1923 וב-1924, ובקליפורניה ב-1925. רובינשטיין ליוותה את זמרת הסופרן הגרמנייה פרידה המפל  בקונצרט ב-1928, וניגנה במינסוטה ובניו יורק ב-1929. היא נשמעה בתוכנית הרדיו "בינג קרוסבי" ב-1939, והייתה אורחת בתזמורת אל פאסו באותה שנה. ככנרית צעירה, היא קובצה והושוותה לעיתים קרובות עם בני גילה, נדיאלקה סימאונובה (1901–1959) מבולגריה, ועם הכנרת היהודייה האוסטרית אריקה מוריני .

בשנות ה-30 של המאה ה-20 היא ניסתה את כוחה גם כשחקנית והופיעה בתפקיד הראשי של המחזה "מימי" של סאבולץ' פנייש בתפקיד הראשי. לצד אטה היידו, היא שיחקה גם את תפקיד המשנה הנשי בקומדיית הסרטים ההונגרית ב-1933 "החתונה הכפרית" הן בגרסה ההונגרית והן בזו הגרמנית (Tokejerglut/Der Liebesfotograf). לאחר מכן, ב-1938, שיחקה גם בסרט האמריקאי "Under a Gipsy Moon". נישואיה הראשונים היו עדיין בממלכת הונגריה עם מנהל החברה שאנדור שטראוס ב-27 בדצמבר 1933, והם התגרשו שנתיים לאחר מכן.

היא ברחה לארצות הברית מרדיפת היהודים באירופה. ב-11 ביוני 1944 נישאה לתסריטאי ג'ורג' ברוס בלוס אנג'לס. בעלה התעלל בה ללא הרף, עקר לה שלוש שיניים וסובב את זרועה לאחור מספר פעמים, מה שסיים את הקריירה שלה ככנרת. העיתונות האמריקאית עקבה אחר הליכי הגירושין הממושכים שלהם לאחר שנת נישואים בקושי.

משנות ה-50 היא התגוררה בסן לורנצו, קליפורניה עם אמה והשתמשה בשם עדנה פורד.

## לקריאה נוספת
* לקסיקון התחייה ההונגרית. עורך גזה סנטמיקלושי. בודפשט, 1930.
* לקסיקון יהודי הונגרי. עורך פטר אויווארי. בודפשט, 1929. גישה מקוונת
* הביוגרפיה שלה באתר של Hanosfilm
* הלקסיקון הגדול של רוואי, כרך 21: מוסף AZ (בודפשט, 1935)

## קישורים חיצוניים

## הערות שוליים

קטגוריה:יהודיות הונגריות
קטגוריה:יהודיות אמריקאיות
קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:שחקניות קולנוע וטלוויזיה יהודיות הונגריות
קטגוריה:כנריות יהודיות
קטגוריה:כנרים יהודים הונגרים
קטגוריה:בוגרות האקדמיה למוזיקה ע"ש פרנץ ליסט
קטגוריה:אמריקאיות שנולדו ב-1903
קטגוריה:אמריקאים שנולדו ב-1903
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1903
יחסי איראן–מונקו

**יחסי איראן–מונקו** הם היחסים הדיפלומטיים בין איראן למונקו.

## היסטוריה
שתי המדינות כוננו יחסים דיפלומטיים ב-10 במאי 2012. בנובמבר 2022 במהלך טקס הענקת קרן "הנסיכה גרייס, הנסיך אלבר ורעייתו שרלין עלו לבמה כדי לתמוך בנשים ונערות איראניות, יחד עם עורכת האינדיפנדנט הפרסית, קמיליה צ'וזי פארד והקולנוענית האיטלקית-אמריקאית ולנטינה קסטלני, כדי להראות את הסולידריות שלהם עם תנועת המחאה האיראנית. בשיחה עם עורכת המדור הפרסית ב"אינדיפנדנט", הביעה שרלין את הזדהותה עם תושבי איראן ואמרה כי קראה את החדשות על מהסה אמיני והושפעה מכך מאוד.

## נציגויות דיפלומטיות
* מונקו אינה מיוצגת באיראן לא בדרג השגרירות ולא בדרג הקונסוליה.
* איראן מיוצגת במונקו באמצעות שגרירותה בפריז, צרפת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קקדו שחור מבריק

**קקדו שחור מבריק** (שם מדעי: *Calyptorhynchus lathami*) הוא מין תוכי ממשפחת הקקדואיים השייך לסוג קקדו שחור. הוא חי בטבע במזרח אוסטרליה ומצוי בסכנת הכחדה. המין תואר ב-1807 בידי החוקר ההולנדי קונרד טמינק ושמו המדעי ניתן להוקרת החוקר ג'ון לאת'אם.

## תיאור
זהו מהקטנים שבקקדואים והוא מגיע לאורך של כ-46–50 סנטימטרים ומשקלו 420 עד 500 גרם, כשהוא בעל דו-צורתיות זוויגית לטובת הזכרים. קקדו זה קרוב בעיקר למין קקדו שחור אדום-זנב הנפוץ יותר ממנו. צבעו שחור כשהראש כהה עם מקור אפור והרגליים אפורות. הכנפיים והזנב שחורים ובעלי נוצות אדומות בחלק הפנימי. הנקבות חומות יותר מהזכרים.

הקקדו חי באזורים פתוחים ומיוערים, לרוב סביב עצי קזוארינה או אקליפטוס מהם הם ניזונים ברחבי מזרח אוסטרליה בקווינסלנד, ויקטוריה ובאי קנגורו.

הקקדו מצוי כיום בסכנה עקב פגיעות טבע שנגרמות לאוכלוסיותיו, כאשר תוכים רבים נהרגו במהלך גל השרפות באוסטרליה בשנת 2019 ו-2020 או איבדו את העצים מהם ניזונו ועליהם קיננו. עוד סכנות כוללות סחר בלתי חוקי, טורפים שונים ביניהם מינים פולשים כמו חולדות וחתולים וכן בידוד גדול של האוכלוסיות.

### תת-מינים
לתוכי זה 3 תת-מינים:
* *C. l. lathami*
* *C. l. erebus*
* *C. l. halmaturinus*

## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1807
קטגוריה:קקדואיים
קטגוריה:אוסטרליה: עופות
טירת גבל

שער הכניסה לטירה. הגישה לשער הייתה על גבי גשר שנמתח מעל החפיר והוגן על ידי מספר חרכי ירי ואחד ממגדלי השמירה. ניכרים גם התיקונים והתוספות שנוספו לחומות|שמאל|ממוזער|250px
**טירת גבל** (בערבית: **قلعة جبيل**, בצרפתית: **Gibelet**) היא מבנה מבוצר שנבנה בתקופת הצלבנים ליד העיר גבל (שנקראה בעבר "גּוּבְּלוֹס") שבלבנון. במקום נערכו קרבות נגד צבאו של צלאח א־דין. בקרבת הטירה נערכו חפירות ארכיאלוגיות ונתגלו אתרים היסטוריים מתקופות שונות: התקופה המצרית, הפיניקית, תקופת הברונזה – מקדש האובליסקים  ועוד.

## ההיסטוריה של הטירה
הטירה נבנתה על ידי הצלבנים במאה ה־12 בגבל לאחר שכבשו את העיר ב־28 באפריל 1103 והשתייכה למשפחת אמבריאקו  מג'נובה ששלטו בטירה עד המאה ה־13. הטירה הגנה על העיר שהוותה נקודה אסטרטגית והייתה חלק משרשרת טירות ומבצרים שהקימו הצלבנים בארץ ישראל, בסוריה ובלבנון.

ב־1188 כבש צלאח א־דין את העיר והטירה והרס חלק מחומותיה אולם ב־1197 חזרו הצלבנים וכבשו את הטירה וחיזקו את ביצוריה. הצלבנים המשיכו לשלוט בטירה עד המאה ה־13 כשב־1266 היא נכבשה על ידי ביברס הראשון.

ב־1369 תקפה את הטירה שייטת שיצאה מנמל פמגוסטה שבקפריסין.

החל מ־1516 שלטה האימפריה העות'מאנית בעיר ובטירה עד כיבושה על ידי הבריטים במלחמת העולם הראשונה.

## מבנה הטירה
הטירה נבנתה מאבן גיר על שרידים של מבנה רומי ובמהלך בנייתה נעשה שימוש באבני בנייה של המבנה הרומי. הטירה נבנתה מחומות שיצרו חצר מרובעת כשבפינות נבנו מגדלי שמירה ובמרכזה הוקם מבנה מבוצר. החומות הוקפו בחפיר שמולא במים ושימשו קו הגנה נוסף על הטירה. לאורך הקירות החיצוניים והמגדלים (ובמיוחד שער הכניסה) נבנו חרכי ירי כדי לשפר את ההגנה על הטירה.

## אתר מורשת
[ממוזער|225x225 פיקסלים|[עוגן אבן מתקופת הברונזה התיכונה, מוצג בטירה]]
במהלך המאה ה־20 נערכו חפירות בטירה ובאתרים ההיסטוריים שבקרבתה. הטירה שומרה והיא והאתרים סביבה הוגדרו כאתרי מורשת, ממשלת לבנון פתחה בטירה מוזיאון שמציג מידע על ההיסטוריה של הטירה והאתרים ההיסטוריים שסביבה. חלק מהממצאים שנחפרו במקום מוצגים במוזיאון הלאומי של ביירות.

## לקריאה נוספת
* יהושע פראוור, **תולדות ממלכת הצלבנים בארץ ישראל**, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005
* יהושע פראוור, **הצלבנים – דיוקנה של חברה פיאודלית**, מוסד ביאליק, מהדורה ראשונה 1975, מהדורה שנייה מורחבת ומתוקנת, 1985

* 
* Hugh Kennedy, *Crusader castles*, Cambridge University Press, 2001
* Kristian Molin, *Unknown crusader castles*, Continuum International Publishing Group, 2001
* David Nicolle, *Crusader Castles in the Holy Land 1097–1192 (Fortress 21)*, Osprey Publishing, 2004
* David Nicolle, *Crusader Castles in the Holy Land 1192–1302 (Fortress 32)*, Osprey Publishing, 2005
* Adrian J. Boas, *Archaeology of the Military Orders*. Taylor & Francis, Inc., 2006
* Ronnie Ellenblum, *Crusader Castles and Modern Histories*, Cambridge University Press, 2007


## קישורים חיצוניים

* 
* טירת גבל, באתר curate.nd.edu
* טירת גבל, באתר lebanonuntravelled.com
* טירת גבל, באתר travelinos.com
* אדריאן בועז, Archaeology of the Military Orders
* דייוויד ניקול ואדם הוק, טירות צלבניות בארץ הקודש (אורכב)
* אתרים היסטוריים בגבל, באתר www.lgic.org
* אתרים היסטוריים בגבל, באתר middleeast.com
* טירת גבל, באתר users.stlcc.edu
* טירת גבל, באתר לונלי פלנט
* , 2019

## הערות שוליים

קטגוריה:לבנון: אתרים ארכאולוגיים
קטגוריה:לבנון: מבצרים
קטגוריה:מבצרי צלבנים
קטגוריה:גבל
Glimpse of Us

"**Glimpse of Us**" (בעברית: "**הצצה אלינו**") הוא שיר של הזמר היפני ג'וג'י, שיצא לאור ב-10 ביוני 2022 על ידי 88rising וורנר רקורדס, כסינגל המוביל מתוך אלבום האולפן השלישי שלו, *[[Smithereens]]*. השיר נכתב על ידי ג'וג'י, ג'ואל קסטילו, אלכסיס קסלמן, ריילי מקדונו והמפיק קונור מקדונו. "Glimpse of Us" הוא הסינגל המצליח ביותר של ג'וג'י עד כה, לאחר שהגיע לראש המצעדים באוסטרליה, אינדונזיה, ליטא, מלזיה, ניו זילנד, הפיליפינים וסינגפור, וכן לעשירייה הפותחת הראשונים בקנדה, אירלנד, נורווגיה, ארצות הברית ווייטנאם.

עם יציאתו שבר השיר שבר שורה של שיאים, בהם היותו השיר הראשון של אמן אסייתי שהגיע למקום הראשון במצעד הספוטיפיי העולמי, ונשאר שם ל-10 ימים רצופים. בבילבורד הוט 100 נכנס השיר למקום העשירי. וכן לשיר הראשון של אמן סולו אסייתי שנכנס ישירות לעשירייה הראשונה. השיר היה מועמד לקטגוריית שיר השנה בטקס פרסי ARIA לשנת 2022.

## רקע
השיר זכה לשבחים רבים, כאשר המבקרים שיבחו את פשטותו, המילים והרגש שבקולו של ג'וג'י. ברנטון בלאנשט מ-*[[Complex Networks|Complex]]* כינה את השיר "בלדת פסנתר מצמררת", בעוד שג'ון קרמניקה מהניו יורק טיימס תיאר אותו כ-"מעולה ומרשים". אנדריאה סי מ-Bandwagon Asia הרגישה שהסאונד "המופשט" של השיר "מבשר את התבגרות קולו של ג'וג'י" בניגוד למוזיקה האלקטרונית שהוציא בעבר.

## וידאו קליפ
את הקליפ הנלווה לשיר ביים דן שטרייט. הקליפ בנוי מקטעים שונים של מעשים שטותיים שבוצעו על ידי "גיבורים אנונימיים". הקליפ זכה לעשרות מיליוני צפיות, הודות לחלקים מתוכו שהפכו ויראליים בטיקטוק. הסרטון צולם ב-Sony DCR-HC32 miniDV והורכב מ-15 שעות של צילומים גולמיים לפני העריכה. עיקר הקליפ צולם באטלנטה, וחלקים אחרים בו צולמו בטנסי, אלבמה, לוס אנג'לס וניו יורק.

## הצלחה מסחרית
"Glimpse of Us" הוא הסינגל המצליח ביותר של ג'וג'י במצעדי מדינות שונות ברחבי העולם, בהן אוסטרליה, ניו זילנד, הפיליפינים ובריטניה. בבילבורד הוט 100 האמריקאי, דורג השיר לראשונה במקום העשירי, והיה לסינגל הראשון של ג'וג'י שנכנס לעשירייה הפותחת. ב-2 ביולי 2022 עלה השיר למקום השמיני.

הודות לשיר, הפך ג'וג'י לאמן היפני השני שהגיע למקום הראשון במצעד הסינגלים האוסטרלי, והראשון מאז "Sukiyaki" של קיו סקמוטו ב-1963.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:בלדות משנות ה-2020
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וורנר רקורדס
בילאל אל-ח'נוס

**בילאל אל-ח'נוס** (בערבית: **بلال الخنوس**, בתעתיק מדויק: **בלאל אלח'נוס**; נולד ב-10 במאי 2004 בבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת שטוטגרט מהבונדסליגה, בהשאלה מלסטר סיטי, ובנבחרת מרוקו.

## קריירת מועדונים
אל-ח'נוס גדל במחלקות הנוער של אנדרלכט וראסינג גנק. ב-21 במאי 2022 ערך את הופעת הבכורה שלו בקבוצה הבוגרת של ראסינג גנק, בתיקו 0-0 נגד מכלן במסגרת הליגה לעונת . 

ב-29 באוגוסט 2024 חתם אל-ח'נוס חתם בלסטר סיטי, יומיים לאחר מכן עלה כמחליף להופעת בכורה בפרמייר ליג בהפסד נגד אסטון וילה. בעונת 2024/25 אל-ח'נוס היה שחקן משמעותי בלסטר, אך לא הצליח למנוע את נשירתה אל הצ'מפיונשיפ בסיום העונה. את עונת 2025/26 פתח אל-ח'נוס בלסטר, אך לאחר שתי הופעות, הועבר בהשאלה לעונה אחת לשטוטגרט מהבונדסליגה. בספטמבר 2025 הבקיע אל-ח'נוס את שער הבכורה שלו בבונדסליגה, בניצחון 2-0 על פ.צ. זנקט פאולי.

## קריירה בינלאומית
נכלל בסגל נבחרת מרוקו לטורניר מונדיאל 2022, זאת מבלי שערך הופעה במדי הנבחרת עד למועד הזימון. ב-17 בדצמבר 2022 ערך את הופעת הבכורה שלו בנבחרת, בהפסד 2-1 לנבחרת קרואטיה במסגרת המשחק על המקום השלישי בטורניר.

נכלל בסגל נבחרת מרוקו לטורניר גביע אפריקה לאומות 2023.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני לסטר סיטי
קטגוריה:כדורגלני שטוטגרט
קטגוריה:כדורגלני נבחרת מרוקו
קטגוריה:בלגים ממוצא מרוקאי
קטגוריה:ספורטאים מרוקאים באנגליה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלנים מרוקאים באולימפיאדת פריז (2024)
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2004
קטגוריה:בלגים שנולדו ב-2004
הנס פנאקן

**הנס פנאקן** (בהולנדית: **Hans Vanaken**; נולד ב-24 באוגוסט 1992 בפלט שבבלגיה) הוא כדורגלן בלגי המשחק בעמדת הקשר ההתקפי בקבוצת קלאב ברוז' מליגת העל הבלגית ובנבחרת בלגיה.

## קריירת מועדונים
פנאקן גדל במחלקות הנוער של אנדרלכט ולומל יונייטד. הוא ערך 80 הופעות ליגה במדי הקבוצה הבוגרת של לומל יונייטד במסגרת ליגת המשנה הבלגית, בהן הבקיע 21 שערים.

ב-28 ביולי 2013 חתם פנאקן בלוקרן מליגת העל הבלגית. הוא שיחק במועדון במשך שתי עונות, בהן ערך 76 הופעות ליגה והבקיע 19 שערים.

ב-29 במאי 2015 חתם פנאקן בקלאב ברוז' מליגת העל הבלגית.

## קריירה בינלאומית
ב-7 בספטמבר 2018 ערך פנאקן את הופעת הבכורה שלו בנבחרת בלגיה, בניצחון 4-0 על נבחרת סקוטלנד במשחק ידידות. ב-30 במרץ 2021 הבקיע את שערי הבכורה שלו בנבחרת, צמד שערים בניצחון 8-0 על נבחרת בלארוס במסגרת מוקדמות מונדיאל 2022.

הוא היה חלק מסגל נבחרת בלגיה בטורניר יורו 2020 בשנת , וערך הופעה אחת בטורניר.

נכלל בסגל נבחרת בלגיה לטורניר מונדיאל 2022.

## תארים
;לוקרן
* הגביע הבלגי (1): 2013/2014

;קלאב ברוז'
* אליפות (6): 2015/2016, 2017/2018, 2019/2020, 2020/2021, 2021/2022, 2023/2024
* הסופר קאפ הבלגי (5): 2016, 2018 2021, 2022, 2025

;אישיים
* כדורגלן השנה בבלגיה: , 
* נעל הזהב הבלגית: 2023/2024

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני לומל
קטגוריה:כדורגלני לוקרן
קטגוריה:כדורגלני קלאב ברוז'
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בלגים שנולדו ב-1992